
DISSERTATIO  MEDICA 


INAUGURALIS 

D£ 

A  S  C  ITE. 


AUCTORE  JOANNE  M^DERMENT. 


Ad  quam  cunque  machinae  animalis  partem 
oculos  vertimus,  summa  consilii  fabricationis¬ 
que  admiratione  percellimur :  adeo  apte  om¬ 
nia  muneribus  suis  accommodantur,  adeo  ac¬ 
curate  et  intime  omnia  cum  omnibus  et  cum 
universa  compage  connectuntur,  ut  cuivis  re¬ 
flectenti  manifestissimum  sit,  nihil  citra  infi¬ 
nitam  summi  numinis  sapientiam  eam,  aut  ex¬ 
cogitare,  aut  absolvere  potuisse. 

Nullae  tamen  mirabilis  hujus  machinae  par¬ 
tes  divinam  opificis  prudentiam  magis  lucu- 

DE  ascite: 


lenter  indicant,  quam  reciprocam  ista  inter 
compagines  secernentes  ac  absorbentes  aequi- 

i 

librium  delicatissimum,  quo  vascula  alterius 
semper  excessibus  resorbendis  accuratissime 
sufficiunt.  Nec  alia  ratione,  corpori  crescenti 
rite  fingendo,  supervacaneis  particulis  remotis, 

»  t 

eadem  vascula  mirifice  inserviunt. 

Si  vero  alterutera  ex  his  series  impedita  vel 
laesa,  atque  aequilibrium  adeo  impense  neces¬ 
sarium  eversum  fuerit,  tum  multorum  malo¬ 
rum,  quorum  gravissima  ea  sunt,  quibus  aqua 
in  cavitatibus  interstitiisque  corporis  collecta, 
nomen  Hydropis  imposuit,  prima  fundamenta 
jaci  solent. 

Haud  quaquam  vero  in  hac  dissertatiuncu- 
la,  omnes  Hydropes  complecti  animus  aut  locus 
est ;  ascite,  brevi  historiola  adjecta,  a  nobisme- 
tipsis  curata,  contenti  esse  decrevimus. 

MORBI  HISTORIA. 

Celeberrimus  Gulielmus  Cullen  As¬ 
citem  sub  ordine  Intumescentiarum,  qui  ex 
classe  Cachexiis  est,  his  verbis  definit :  As¬ 
cites.”  “  Abdominis  intumescentia  tensa  vix 
“  elastica,  sed  fluctuosa.” 

Haec  definitio  morbum  satis  designat ;  ali¬ 
quando  autem  tumor  solito  magis  resiliens  est, 
sed  tum  fere  cum  Tympanite  conjuncta  est. 
Quod  ad  fluctuationem  attinet,  saepe  non  tan¬ 
tum  distincte  sentiri,  sed  etiam  exaudiri  po¬ 
test,  ventrem  leniter  palpando  in  altera  parte, 
dum  alteri  manus  palma  admota  est ;  praeser¬ 
tim  cum  humor  in  cavo  abdominis  est.  Sed 
cum  is  in  cystide,  seu  sacculo  inclusus  est, 
rara  tum  fluctuatio  ejus  discerni  potuit ;  quae 
res  discrimen  inter  duos  Ascitas  insigne  con¬ 
stituit. 

Ascites  omnium  Hydropum  frequentissime 
occurrit,  tanta  est  cavi  abdominis  amplitudo, 
tanta  est  cum  hepate,  aliisque  visceribus  mag- 

nis,  necessitudo.  Hoc  nulla  aetas,  nullus  sexus 
immunis  est ;  adolescenti,  viro,  seni  contingit ; 
saepius  tamen  propter  laxata  bonae  valetudinis 
fundamenta,  provectioribus  aetate  exoritur. 
Puellis  chloroticis  crebro  occurrit,  quippe 
quarum  fibrae  tum  supra  modum  molles  et  re¬ 
laxatae  sint ;  quibus,  contra,  fibrae  tensae  fir¬ 
mae,  .rigidae,  vix  unquam  occurrit. 

Ascites  abdominalis,  de  quo  agere  nobis  ani¬ 
mus  est,  in  sacco  vel  cavo  peritonaei  situs  est, 
humore  ejus  cum  omni  motu  hinc  illinc  fluc¬ 
tuante.  Saccatus  vero  fere  semper  saccum  sibi 
proprium,  aliquomodo  natum  ac  prominulum 
intra  cavum  peritonaei ;  quamvis  facie  hujus 
aspera  fere  incipiens.  Ovarium  sedem  ei  fa¬ 
miliarissimam  praebet,  sed  de  ista  longe  rari¬ 
ore  morbi  forma  ultra  disserere  supervacaneum 
est. 

Ascitem  fere  praecedunt  languor,  inertia, 
motus  exercitationisque  cujuslibet  odium  et 
fuga ;  sitis,  oris,  linguae,  cutis  ariditas;  pulsus 
plerumque  lentus,  debilis,  sed  aliquando  ve¬ 
lox  ;  cupiditas  cibi  imminuta ;  urina  parca ; 
alvus  adstricta;  menstrua  in  foeminis  aut  sup- 

pressa,  aut  abnormia ;  praecordia  oppressa ; 
tussis  ;  respiratio  difficilis. 

Tum  tumor  apparet  plerumque  in  regione 
hy  pogastrica, sed  saepius  oedemateextremorum 
inferiorum,  quod  per  membra  ascendit,  donec 
ventrem  adveniat.  Morbo  autem  provectiore, 
cum  copia  humoris  augescit,  vultus  speciem 
turgidam  'quasi  cerei  coloris  induit,  memora¬ 
bilis  totius  corporis  perturbatio  fere  observa¬ 
tur.  Aliquando  dolor  obtusus  lateris  dextri 
ad  humerum  suum  tendit,  insignis  macies, 
viriumque  prostratio  adsunt.  Dyspnoea  saepe 
molestissima  est ;  copia  urinae  valde  exigua, 
atque  si  cum  viscerum  morbis  juncta  sedimen¬ 
tum  lateritium  demittens ;  si  vero  malum  a 
debilitate  natum  sit,  urina  limpida,  pura  est, 
et  auctore  Blackall,  calore  160‘’  F.  nec  ni¬ 
mis  chemicis  indiciis  coagulatur. 

Hoc  modo  nonnullis  morbus  citissime,  in 
aliis  lentius  progreditur;  venter  supra  modum 
tumescit,  tenditur  circa  umbilicum  faede  pro¬ 
minens  :  atque  nisi  idoneis  atque  tempestivis 
remediis,  aut  rarissimo  quodam  profluvio  spon¬ 
taneo  a  renibus,  alvo,  ventriculo,  cute,  malo 

occursum  fuerit,  miser  fractus,  fatigatus,  tan¬ 
dem  fato  exhaustus  succumbit. 

Ascites  idiopathicus  rarior  effectus  est;  cum 
enim  debilitas  generalis  hydropem  inductura 
est,  plerumque  anasarcam  gignit.  Bene  quidem 
scripsit  Hebeedenus,  “  Hydropem  minus  ip- 
‘‘  sum  morbum  esse,  quam  morbi  alicujus  sig- 
“  num.”  Ascitae  vero  hepatis  induratio  comes 
frequentissima  est,  nec  raro  id  trans  parietes 
abdominis  distincte  amplificatum  protuber- 
ansque  contactu  percipi  potest,  speciatim  post 
aquas  paracentesi  emissas.  Sed  hepar  indura¬ 
tum  saepe  descrescit,  nec  ideo  abesse  judice¬ 
mus,  si  infra  costas  sentiri  nequeat. 

Hoctores  Blackall  et  Wells  pathologiam 
hujus  morbi  multum  illustraverunt  docendo 
urinae  hydropicorum  plurium,  serum^  albumen^ 
ipsum  sanguinem^  res  nullo  alio  morbo  inibi 
visas,  inesse,  (quae  res  maciem  atque  debilita¬ 
tem  hydropum  magnam  satis  explicare  vide¬ 
tur.)  Quamvis  enim  haec  elementa  urinae 
inesse,  etiam  Cotunnio  olim  innotuerat,  et  in 
analysi  quam  Fourcroy  et  Vauquelin  edide¬ 
runt  sigillatim  memorata  sint,  neque  minus 

distincte  a  clarissimo  Cruikshank,  Doctores 
Blackall  et  Wells  primi  usui  medico,  rem 
applicaverunt.  Neque  jam  etiam  ab  rei  inves¬ 
tigatione  quiescendum,  Blackall  putat ; 
imo  curationem  investigatione  ulteriore  ad¬ 
modum  adhuc  promovendam  esse. 

DE  CAUSIS. 

Frequentissima  causa  Ascitae  praedispo- 
nens,  inordinatus,  atque  diuturnus  spirituum 
distillatorum  usus  est,  qui  munera  ventriculi 
et  hepatis  perturbare  tendunt,  quique  iterum 
systemata  absorbentia  et  secernentia  pertur¬ 
bare  tendunt,  ideoque  in  effusiones  hydropicas 
tendunt.  Victus  parcus,  insalubris,  aquosus, 
concoctionem  impediendo,  et  sanguinem  atte¬ 
nuando,  causa  quoque  praedisponens  est.  Fe¬ 
bres  intermittentes  atque  remittentes,  quae 
diu  protractae  in  chronicis  hepatis  splenisque 
affectibus, -praesertim  hujus  desinunt,  atque 
circulatione  obstructa,  saepe  viam  ad  mor¬ 
bum  gravem  struunt.  Polypi,  aneurysmata 

cordis  vel  aortae  ossificatio,  motu  sanguinis 
impedito,  aliquando  ad  morbum  praedispo- 
nunt :  saepius  tamen  hydrothoracem,  quam 
ascitem  generant.  Congestio  in  venis  hepatis 
ascitem  saepe  arcessit,  nisi  aucta  secretione 
ablata.  Icterus  praesertim,  calculis  biliaribus 
inductus,  causa  excitans  occasionalis  est. 

Frigus  vel  humiditas  corpori  diu  admota, 
haustus  aquae  frigidae,  dum  perspiratio  adest, 
aliquando  gignunt,  et  cum  ab  hac  causa  exor¬ 
tus  ascites,  omnium  citissime  invadit.  Diar¬ 
rhoea  et  Dysenteria  quoque  morbum  generant. 
GuEGORiusolim  Doctissimus  in  praelectionibus 
suis  memorare  consuevit,  se  nunquam  ascitem 
pertinaciorem  vidisse,  quam  in  juvene  quodam 
ex  catharsi  nimia,  quam  fecerat  purgans  nimis 
acre.  Scarlatina  etiamsi  prudenter  curata,  in 
effusiones  hydropicas,  praesertim  anasarcam, 
sed  subinde  in  ascitem  desinit.  Secundum 
Doctorem  Armstrong  lenem  peritonaei  in¬ 
flammationem,  vel  hepatis  obstructionem,  cau^ 
sam  agnoscit,  quandocunque  scarlatinae  su¬ 
pervenit.  Cursus  mercuriales  repetiti,  syste- 

I 

mate  vasculoso  debilitato,  subinde  morbum 

inducunt.  Haemorrhagiae  profusae,  vel  quae¬ 
libet  e  corpore  profluvia,  tenuitatem  sanguinis 
gignendo,  ascitem  quoque  saepe  inducunt. 
Subita  longarum  evacuationum  suppressio, 
eruptiones,  podagrae,  aliaque  causae-  occasion- 
ales  fuisse  dicuntur.  Causa  omnium  generum 
hydropis  proxima  videtur  esse  major  copia 
seri  secreti  quam  absorbentia  resumere  possint. 

DE  DIAGNOSI. 

Nonnunquam  haud  ita  facile  inter  ascitem 
et  hydropem  saccatum  distinguitur.  Si  tamen 
fluctuatio  nulla  sit,  valetudo  generalis  parum 
affecta,  hydropem  saccatum  subesse  credas  ;  si 
contra,  febris  ingens  est,  sitis,  secretionum  di- 
minutio,  macies  insignis,  debilitas,  dyspnoea  ; 
maxime  si  cum  oedemate  pedum,  tumoris  evi- 
dente  fluctuatione,  quin  morbus  in  cavo  abdo¬ 
minis  sedem  habeat,  nullo  modo  dubitari  de¬ 
bet. 

Aliquando  tamen  inter  uterum  gravidum  et 
ascitem  distinguere  difficile  est ;  eo  magis  quod 

medicus  falli  possit,  faeminis  idcirco  menstrua 
false  i*epraesentantibus.  Quinetiam  mulieribus 
veracissimis  menstrua  saepe  omnino  cessant, 
saltem  in  ascite  valde  abnormia  sunt,  quum 
hic  debilitate  oriundus  est.  Fluctuatio  tamen 
in  abdomine  nulla,  corporis  pinguitudo,  forma 
mammarum  globosa,  color  areolae  perfusca, 
figura  etiam  tumoris  abdominis  peculiaris,  sta¬ 
tu  menstruorum  rarissime  decipit. 

Ascites  facile  a  tympanite  generali  distingu¬ 
itur  a  majore  resiliendi  gradu.  In  pauculis 
tamen  una  occurrisse  visi  sunt. 

Ascites  etiam  a  physconia  facile  discernitur, 
tumoris  nempe  inaequalitate;  qui  tamen  ‘‘  nec 
‘‘  fluctuans  nec  sonora  est.” 


DE  PROGNOSI. 


Fx  toto  prognosis  valde  infausta  formanda 
est,  quum  morbus  adeo  saepe  sympathica  sit 
et  causam  excitantem  (plerumque  scirrhum 
hepatis  splenisque)  tollere  oportet,  priusquam 
curationem  certam  efficere  queamus.  Hoc  au- 

tem  saepe  perdifficile  est,  et  conamina  nostra 
omnia  saepe  frustratur.  Alia  prognosis  infaus¬ 
tae  causa  potentissima  est,  in  permultis  exem¬ 
plis,  corporis  constitutio  vehementer  laesa  et 
fracta.  Incerta  quoque  diureticorum  medica¬ 
minum  praecipuorum,  in  morbo  curando  ope¬ 
ratio,  ut  urina  saepe  aucta  fuisse  videatur,  sine 
ullo  abdominis  tumore  facto.  Nihilominus, 
secundum  Doctorein  Gregory,  si  haec  profi¬ 
ciunt,  plerumque  aquae  hydropis  emoliri  pos¬ 
sumus,  saltem  pro  tempore :  et  plerumque 
quoque  urinae  incrementum,  tumoris  decre¬ 
mentum  pro  portione  sunt.  Celsus  scribit, 
si  plus  humoris  excernitur  quam  assumitur, 
ita  demum  secundae  valetudinis  spes  est.” 
Adjici  potest,  quod  si  vires  non  valde  exhaustae 
sunt,  aeger  juvenis,  morbus  sine  affectu  orga¬ 
nico,  a  frigore  vel  perspiratione  suppressa- 
oriundus,  vel  ab  haemorrhagiis,  generali  debili¬ 
tate  absorbentium  vel  secernentium  torpore ; 
ubi  corporis  universi  tandem  nulla  perturbatio 
generalis  est,  ascites  plerumque  curari  potest. 

Sed  contra,  cum  corporis  constitutio,  usu 
liquorum  destillatorum  nimio  vehementer 

laesa  est ;  aut  alia  causa  nervos  relaxante,  vel 
praegresso  morbo  :  cum  aeger  annis  provectus 
est,  sed  maxime  cum  ascites  malo  organico  ut 
scirrho  hepatis  connexus  est ;  ubi  ingens  cor¬ 
poris  perturbatio,  tum  prognosis  admodum 
infausta. 


DE  SIGNIS,  CADAVERE  INCISO,  VIDENDIS. 

Frequentissima  sunt  amplificatio,  indura- 
tio  hepatis  lienisque  scirrhus.  Hepar  quidem 
hy datibus  plenum,  et  supra  modum  distentum 
aliquando  visum  est.  Vesicula  fellis,  glandulae 
mesentericae,  pancreas  morbidae  quoque  re¬ 
pertae  sunt.  Polypi,  ossificationes,  &c.  cordis, 
vasorumque  magnorum  quoque  inventae  sunt. 
In  universum,  viscera,  et  fibra  musculosa  sin¬ 
gulariter  pallent,  exsanguia,  flaccida.  Black- 
ALL  adjecit, notas  inflammationis  in  peritonaeo, 
aliisque  visceribus,  subinde  reperiri. 

DE  CURATIONE. 

Praecipuum  consilium  est  causas  praedispo- 
nentes  et  excitantes  removere.  Nisi  enim  id 
efficere  valeamus,  humor  etiamsi  semel  profu¬ 
sus  rursus  colliget. 

Remedia  adhibita  in  Ascitem  sunt  Diureti¬ 
ca,  Hydrargyrus,  Cathartica  salina,  drastica ; 
Vomitoria,  Sudorifica,  Sanguinis  Missio,  Ve- 
sicatio.  Roborantia,  aliaque. 

Diuretica. — Hujus  classis  medicaminum  the¬ 
oria  profunda  caligine  mersa  est :  atque  suc¬ 
cessus  valde  precarius  in  hydrope  curando, 
quoniam  debilius  saepe  effectum  illum  diure¬ 
ticum,  quem  fortius  nequiverat,  saepissime 
praestare  videamus.  Sic  compositio  calomela- 
nos  cum  scilla,  quousque  ventriculus  tulit, 
producta  est,  sine  tamen  effectu,  licet  haec  ip¬ 
sa  omnium  diureticorum  practicis  utilissima 
appareat. 

In  morbo  adeo  saepe  symptomatico,  reme¬ 
dia  frequentissime  componuntur  ;  utpote  quae 

tum  longe  poteritiora  simplicibus  evadant. 
Quando  morbus  conjungitur  affectibus  hepa¬ 
tis,  lienis  et  similibus,  submurias  hydrargyri 
auxilium  scillae  aut  digitalis  perutile  fit. 
Praeter  enim  efficaciam  ejus,  super  eorum  vi¬ 
scerum  morbos,  promovet  absorptionem,  adeo- 
que  aliorum  diuresin  adjuvat.  Itaque  haec 
compositio  non  secernentem  tantum,  sed  ex¬ 
cernentem  quoque  effectum  exercet.  Contra, 
cum  morbus  ex  sola  debilitate  generali  oritur, 
roborantia  cum  diureticis  conjungi  debent. 

Dosis  Scillae  non  nimis  rapide  augeri  debet : 
saepe  enim  nauseam  vomitumque  gignere  in¬ 
venimus,  effectus  diuresi  movendae  inimicissi¬ 
mos  ;  semelque  inductos,  cohibitu  difficillimos. 
Si  paululum  vero  suspensa  fuerit  scilla,  reno¬ 
vatae  denuo  dosis  longe  minor  quam  ante  suf¬ 
ficiet.  Hoc  medicamentum,  perinde  ac  digi¬ 
talis  eo  praescriptum  est,  ut  nauseam,  virium¬ 
que  prostrationem,  demum  absorptionem  su¬ 
perinducat.  Hujus  rei  causa,  a  Jenner  et 
Hume  usurpatum.  Hic  quidem  memorat 
septem  pessima  ex  decem  exemplis  se  per  scil¬ 
lam  ita  ad  valetudinem  perduxisse  :  quinque 

per  aestatem,  duos  per  hiemem.  Hydrops  qui¬ 
dem  fere,  semper  aestate  medico  parentior  est 
quam  hieme-  Plus  tamen  vi  diuretica  scillae 
communi,  quam  nauseosa  illa  longe  fidendum 
est ;  (ut  Doctissimus  Alison,  Praei,  de  The- 
rap .  docet.)  Scilla  plerumque  utilissima  inven¬ 
ta  est  in  iis  exemplis  quibus  urina  sature  colo¬ 
rata  sedimentum  lateritium  demittit.  Sed 
utilis  quoque  identidem  apparuit  ubi  urina 
vero  limpida  et  calore  caeterisque  coagulabilis 
est.  Aliquando  maximam  generat  debilita¬ 
tem,  praesertim  virium  concoctioni  inservien¬ 
tium  ;  quo  casu  abstineri  debet.  Effectus  di¬ 
ureticus,  calomelane  adjecto  vehementer  au¬ 
getur. 

Digitalis  secundum  Doctorem  Withering 
atque  illustrem  equitem,  Maclean,  cum 
corpus  valde  collapsum  infirmatumque  fuit, 
haec  omnium  potentissima  est,  quae  facultas 
viribus  plantae  sedantibus  parum  quadrare  vi¬ 
detur  ;  neque  tantum  quantum  ipsi  cecinerunt 
prodesse  inventa  est,  etiamsi  saepenumero 
perutilis.  Sic  quoque  in  hydrope  scarlatinae 
superveniente,  praesertim  cum  urina  calore 

cogeretur,  efficacissima  est.  Si  cautione  in 
scilla  administranda  opus  sit,  majore  adhuc 
digitalis  eget,  cujus  vel  minimus  excessus  gra¬ 
viter  periculosus,  tantamque  plantae  abomina¬ 
tionem  movet,  ut  aegris  eam  resumere  raro 
persuaderi  possit.  Plerumque  iis  porro  ex¬ 
hibetur  quibus  summa  debilitas  dose  aequo 
majore  opprimi  potest.  Praeterea,  vires  ejus 
narcoticae,  si  confirmatae  sunt,  raro  vim  diu¬ 
reticam  agere  sinunt. 

Aether  Nitrosus  bifariam  profuit,  utpote 
qui  effectum  scillae  et  digitalis  nauseosum 
evertat,  vires  diureticas  promoveat.  Aliquan¬ 
do  commode  exhibetur,  cum  ab  effectu  scillae 
seu  digitalis  debilitante  nauseam  movente,  ea¬ 
rum  administrationem  pro  tempore  intermit¬ 
tere  cogimur. 

Cantharides y  Colchicum,  Tabacum,  Juniperus, 
Spartium,  omnia  exhibita  sunt,  nec  raro  utili¬ 
ter,  praesertim  spartium  quod  nonnunquam 
post  remedia  potentiora  frustrata  morbum  cu¬ 
ravit. 

Calomelas  fere  scillae  conjunctum  exhibetur, 
sed  in  iis  praecipue  hydropibus,  qui  ad  hepa¬ 
tis  lienis  caeterorumque  morbo  chronico  nati 

sunt,  utile  inventum  est.  Contra,  nullo  dis¬ 
crimine,  et  summa  debilitate  laborantibus  in¬ 
gestum,  saepe  pessimos,  nec  raro  edidit  effectus 
letbales. 

Purgantium  Prasticorum,  quae  hydragoga 
appellantur  fere  adhiberi  solent,  praesertim 
jalapa,  scammonia,  gambogia,  elaterium.  Fere 
optime  operantur  bina  vel  terna  in  composi¬ 
tione.  Purgatio  in  hydrope  utilissima  ubi 
debilitas  et  macies  non  magnae  sunt,  signave 
inflammationis  comitantur.  Cum  vero  homo 
valde  emaciatus,  collapsus,  diureticis  potius 
quam  catharticis  fidendum  erit.  Molestissi¬ 
ma  diarrhoea  nonnunquam  sponte 'in  cursu 
morbi  decedit,  (Culleni,  Prim.  Lin.)  cui  pur¬ 
gantia  acria  valde  noxia  essent. 

Purgantia  Salina. — Ex  his  Supertartras  Po- 
tassae  frequentissime  exhibitus  est,  nec  raro 
utilissime,  praesertim  cum  hauritur  ad  unciam 
in  die.  Diuretica  quoque  potentiora  adjuvat, 
corpus  refrigerat,  sitimque  hydropico  adeo  mo¬ 
lestam,  restinguit.  Nitras  Potassae,  Subcar- 
bonas  Potassae,  Acetas  Potassae,  et  similia  mi¬ 
nus  potentia  sunt,  sed  aliquando  profuerunt. 

« 

Quando  Ascites  a  Diarrhoea  vel  Dysenteria 
suppressa  ortus  est,  prudens  medicus  excretio- 
nem^membranae  intestinorum  mucosae  prio¬ 
rem  restituere  conabitur,  purgantibus  salinis 
propinatis. 

Vomitoricu — Quod  constet,  paucula  ascitae 
exempla  per  humoris  e  ventriculo  ejectionem 
terminata  esse,  nonnulli,  sed  sine  magno  pro¬ 
fectu,  vomitoria  hydropicis  exhibuerunt. 

Sanguinis  Missio  protinus  ab  initio,  viribus¬ 
que  adhuc  integris,  utilissime  adhibita  est ;  san¬ 
guine  etiam  crustam  coriaceam  ideoque  in¬ 
flammationem  monstrante.  Hoc  autem  auxi¬ 
lio  cautissime  utendum  est. 

Sudorifica  nonnullis  quam  alia  quaelibet  re¬ 
media  tentata  plus  valuerunt,  praesertim  in 
morbo  a  frigore  concepto,  vel  perspiratione 
suppressa.  Balneum  calidum,  catharticis,  aliis¬ 
que  probe  auxiliatur  remediis  si  quando  ascites 
scarlatinae  supervenerit. 

RohorantuL — Quum  morbus  debilitate  ge¬ 
nerali,  vel  exinanitionibus  profusis,  originem 
duxerit  tum  praesertim  Cinchona,  Amara, 
Chaly beata,  plerumque  proderunt,  diureticis 
conjuncta. 

Abstinentia  apud  Celsum  memoratur  ut* 
pote  quae  rigidissima  paucos  aliquos  sanarit, 
et  Clarissimus  Rush,  quo  absorptionem  mo¬ 
veret  fame  in  nonnullis  hydropicis,  et  cum  cu¬ 
ratione  morbi,  usus  est. 

Vesicatoria,  Setacea,  Frictio  Hydrargyri, 
Oleiy  multaque  alia,  et  aliquando  felicissime 
tentata  sunt. 

Paracentesis  licet  raro  morbum  radicitus 
abolitura,  plerumque  morbum  allevat.  Nihil¬ 
ominus  humor  nonnunquam  citius  quam  an¬ 
te  operationem  accumulare  observatur.  Ut 
nulla  impedimenta  aliena  superanda  huic  ob¬ 
stent,  protinus  sub  morbi  initio,  saltem  matu¬ 
rius  quam  vulgo  celebrari  debet.  Purgantia 
et  roborantia  postea  danda  sunt,  ad  curatio¬ 
nem  absolvendam.  Linea  alba  semper  ad 
lianc  seligenda,  si  umbilicus  forte  promineat, 
bene  multum  infra,  perforator  triangularis  in¬ 
seri  debet. 

Fictus  plerumque  levis,  nutriens,  concoctu 
facilis  esse  debet,  neque  aegrum  se  de  potu 
blando  inutiliter  torquere  oportet :  cum  hic 
potius  motum  sanguinis  ad  renes  promovere, 

omnino  aliter  ac  veteres  imaginati  sunt,  videa¬ 
tur  ;  maxime  si  cum  supertartrate  conjunc¬ 
tus  ;  sed  si  non  augere  urinam  compertum 
habeat  aeger,  tummelius  erit,  hac  potus  in¬ 
dulgentia  non  abuti. 

'Ascitem  postremo  relinquens,  incertam,  pre¬ 
cariam  remediorum  opis  indolem  nimium  do- 
lere  nequeo  ;  votumque  medicis  omnibus  est, 
ut  inventa  futura  difficultates  ambiguaque  hu¬ 
jus  mali  pestiferi  superare  eos  edoceant. 

ASCITAE  HISTORIA. 


Domina  M‘C - Aerensis,  aetatis  suae 

59  in  hyeme  anni  salutis  nostrae  1814  oede¬ 
mate  membrorum  inferiorum,  signisque  febris, 
cute  arida,  -urina  parca,  caeterisque  similibus 
affecta  est.  Tumor  brevi  in  ventre  deprehen¬ 
sus,  omnibus  ascitae  notis  instructus  est.  Fri¬ 
gori  cellae  humidioris,  cui  solidum  fere  diem 
obnoxia  fuerat,  mali  originem  attribuebat. 
Praeclari  duo  medici  curantes.  Digitalem,  Scil¬ 
lam,  Calomelas,  Purgantia  drastica,  Supertar- 
tratem  Potassae,  alia  demum  communia  auxi¬ 
lia  frustra  adhibebant.  Tandem  Paracentesis 
instituta  multum  humoris  elicuit,  subsequen- 
tibus  rursus  frustra  diureticis,  ut  ante  deci¬ 
mum  octavum  inde  mensem  illa  iteranda  esset. 
A  nobis  tum  forte  invocatis,  quibus  praeter 
recentem  medicinae  ibi  exercitationem,  etiam 

cognatio  quaedam  cum  aegra  intercedebat, 
Digitalem  cum  Supertartrate  Potassae  iterum 
experiri  persuasa  est.  Incassum  quoque  haec  ; 
atque  paracentesi  iterum,  atque  anno  deinde 
iterum  opus  esse  sensimus.  Tertio  etiam  de¬ 
creveramus,  cum  subito  de  nocte  ante  tempus 
constitutum  accersiti,  acutissimo  abdominis 
dolore,  praesertim  apud  umbilicum,  pressu, 
etiam  stragulorum  pondere  misere  exacerbato, 
laborantem  nacti  sumus  :  pulsu  cito,  cute  ca¬ 
lida,  nausea,  omnibus  demum  acutae  inflam¬ 
mationis  enteriticae,  vel  potius  peritoniticae 
indiciis  comitantibus. 

Sanguinis  aliquantulum,  largam  enim  mis¬ 
sionem  tanta  tum  praesens  debililitas  vetuit 
a  cubito  misi ;  purgationem  ex  Oleo  Rici¬ 
ni,  fomenta  ventri  calida  applicari  praecepi. 
Proxima  aurora  invisens  foeminam  ab  urgen¬ 
te  inflammatione  in  tranquillum  satis  statum, 
dolore  fere  omnino  vacuam  quoque  ventrem 
a  summa  tumefactione  in  summum  collapsum, 
tam  cito  transiise,  obstupui.  Narrabat,  sub  ac¬ 
tione  purgantis  se  enormem  humoris  copiam 
per  intestina  ac  vesicam  emisisse ;  atque  hoc 

profluvium  per  totam  noctem  frequentissime 
repetitum  esse,  donec  abdominis  evacuatio  ab¬ 
soluta  esset.  Sola  signa  ingrata  quae  postea 
experta  est,  erant  leves  dorsi  dolores,  syncopes 
sensus  siquando  e  supino  in  erectum  corporis 
positum  resurgeret :  atque  haec  fascia  lanea 
circa  ventrem  facile  compescuit. 

Bidui  quiete  interposita,  ut  morbum  radici¬ 
tus  opprimerem,  Supertartratem  Potassae  et 
amarum  infusum  propinavi,  et  per  menses  oc¬ 
to,  nullus  deinceps  tumor  observatur.  Tum 
vero  redeuntem,  variis  diureticis  frustra,  licet 
valetudo  generalis  post  crisin  recepisset,  ag¬ 
gressus  sum.  Denique  decimo  demum 
mense  eadem  phenomena  praecursoria,  eadem 
depletio  ut  ante  facta  est.  Sanguinem  hac 
vice  mittere  non  visum  ;  sed  purgantia  ut  an¬ 
tea  praescripta  sunt,  diureticis  una  roboranti- 
busque  frustra  adjectis.  Humoris  enim  accu¬ 
mulatio  iterum  incipiens  quinto  decimo  de¬ 
hinc  mense,  iterum  eadem  ipsissima  crisi,  iis¬ 
dem  praecursoribus  licet  dolore  et  teneritudine 
abdominis  mitioribus  evacuata  est.  Debilitas 
enim  per  hebdomadam  adhaesit. 

(Oct,  1.  1824.) — Quartum  deiude  mensem 
agit,  cum  valetudine  generali  haud  mala  pro 
aetate  pene  septuagenaria,  praeter  spasmos 
quibus  torquetur ;  atque  urinae  copia  haud  ita 
exigua,  sed  limpidae,  constanter  excernitur. 
Solum. medicamentum  quod  hodie  sumit  Su- 
pertartras  Potassae  :  Scilla  enim  Digitalis  et 
acriora  vim  ventriculi  frangere  visa  sunt,  tan- 
demque  effectu  diuretico  omnino  privata  esse. 

Quod  organici  nihil  in  hoc  morbo  sit  ;  J 
A  generali  bona  mulierio  valetudine  probatur. 

A  contractatione  abdominis  post  paracen- 
tesin,  quae  aortam  descendentem,  propter  ma¬ 
ciem,  facile  distinguebat,  nec  tamen  hepatis, 
vel  cujuslibet  visceris  indurationem,  augmen- 
tationem  percipiebat.  3^^°»  Urina  limpida  est, 
calore  acido  nitrico  coagulum  praebet. 

Quo  ergo  artificio  utitur  natura,  in  hac  mi¬ 
rabiliter  periodica  humoris  ejectione  molien¬ 
da?  An  inflammatio,  quam  cumulus  forsitan 
aquae  concitasset,  vasa  absorbentia  tandem 
stimulat  ?  An  febricula  illa  potius  quam  inflam¬ 
matio  accendit,  quamque  absorbentia  semper 

excitare  alias  videmus  ?  An  purgatorium  me¬ 
dicamentum,  quod  semper  statim  cum  excita¬ 
tio  coepisset,  propinatum,  hanc  resorptionem 
promovebat?  In  omnibus  utique  crisibus,  hu¬ 
moris  evacuatio  post  purgatorii  actionem  plane 
confirmatam,  incepit ;  sed  necne  haec  sit  vera 
morbi  narrati  ratio,  vera  purgantis  utilitas, 
ipse  incertus,  aliis  doctioribusque  judicandum 
relinquo. 

